OzLabs/hebrew-wiki-articles huggingface dataset:
סברינה (סרט, 1995)

סברינה (באנגלית: Sabrina) הוא סרט קולנוע משנת 1995. תסריט הסרט הוא עיבודם של ברברה בנדק ודייוויד רייפיל לסרט הקולנוע משנת 1954 בשם זהה. הסרט משנת 1954 התבסס על המחזה "סברינה היפה".

הסרט בוים על ידי סידני פולאק, והשתתפו בו האריסון פורד בתפקיד ליינוס לאראבי, ג'וליה אורמונד בתפקיד סברינה, וגרג קיניר בתפקיד דייוויד לאראבי.

==עלילת הסרט==

==הבדלים בין גרסאות הסרט==
גיבור העלילה בגרסת 1995, ליינוס לאראבי הוא אדם אנטיפת ושונא אדם.

בגרסת שנות ה-50 סברינה לומדת בישול, ואילו בגרסת 1995 סברינה לומדת עיצוב אופנה, דבר שמעיד על ההבדל החברתי בין שנות ה-50 לשנות ה-90 בדבר מקצוע שנחשב "יוקרתי" ובדבר מעמד האישה ומיקומה.

הפסקול של הסרט הולחן על ידי ג'ון ויליאמס ואחד השירים מבוצע על ידי סטינג.

הסרט נכשל כלכלית, בעיקר בשל ההשוואה לאיכות הסרט משנת 1954 ולשחקנים הטובים שהשתתפו בו (ובהם אודרי הפבורן, המפרי בוגרט וויליאם הולדן).

==קישורים חיצוניים==

קטגוריה:חידושים לסרטים
קטגוריה:סרטי 1995
קטגוריה:סרטי דרמה קומית
קטגוריה:סרטי האריסון פורד
קטגוריה:סרטי קומדיה רומנטית
קטגוריה:סרטים אמריקאיים
קטגוריה:ערכים שבהם תבנית בריטניקה אינה מתאימה
פרנטרי גלי

פרנטרי גלי (באנגלית: Frentree Gully) הוא פרוור של מלבורן, אוסטרליה במדינת ויקטוריה. הפרוור ממוקם במורדות רכס הדנדנונג.

==סביבה==

מאפייני הסביבה הטבעית של הפרוור הם חלקים מהפארק הלאומי של רכס הדנדנונג, אשר מהווים תפאורת רקע, במיוחד עבור חלקו הכפרי של הפרוור. חלקים חשובים בפארק זה כוללים "גבעת עץ אחד", שביל קוקודה - שביל זיכרון לזכר שביל קוקודה במלחמת העולם השנייה. המקום מהווה גם אתר לפיקניקים ופעילות ספורטיבית.

==היסטוריה==
פרנטרי גלי, בתחילה נקרא פרן פרנטרי גלי, על שם הערוץ העובר מ"גבעת עץ אחד" אל עיירת פרנטרי גלי עילית. הנוף הציורי ושופע צמחייה החל למשוך מבקרים עוד בשנות 1870. בשנת 1882 הערוץ הותר לשימוש ציבורי. החל משנת 1880 העיירה גדלה, חנויות הוקמו, בתי מלון, כנסיות ובית ספר. עם הגעת קו הרכבת (המשך של קו לאחד מפרבווי מלבורן - רינגווד) בשנת 1889, האזור הפך נגיע יותר למבקרים.
בתחילה הקו הסתיים בפרנטרי גלי עילית, עם קו צר המגיע לגמברוק ב-1900. מחוז פרנטרי גלי הוכרז בשנת 1889. משרדי המחוז הישנים, בפרנטרי גלי, שוחזרו וכעת מאכלסים את שירות הבריאות הקהילתי. בעבר שימשו המבנים גם כספרייה. 

המבלסייד הומסטד, בדרך אוליבבנק, הוא אתר הבסיס של אגודת נוקס. האתר נבנה בשנות 1890 ומהווה מוזיאון מקומי. המוזיאון מציג אוסף מרשים של מסמכים היסטוריים ותמונות משנות 1800.
ריהוט, מכשור וציוד חקלאי מקורי המשקף את חיי החלוציות ופיתוח של האזור. המלסייד פתוח כל יום ראשון מ-1 בצהריים ועד 4 אחר הצהריים. 

בתחילת שנות 1900, 180 האקרים של פארק קנט שימשו למרעה, חקלאות, גידול שיבולת שועל ושמירת משק חי.

==קהילה==

בפרוור ישנה ספרייה קהילתית ומרכז קהילתי, בה נערכים פסטיבלים בחודש מרץ כל שנה.
בפרוור ישנם גם שני פאבים, בבורווד ואזור קניות בשם מאונטיין גייט. 
כמו כן גם כפר גמלאים בשם אמארו.

מרכול קהילתי ממוקם ברחוב אלפין 18, הוקם על ידי מרכז חלומות בייסייד כדי לספק מצרכים למוגבלי תנועה בקהילה במחירים סבירים. שירות זה זמין לכולם ולא רק לבעלי מגבלות בריאותיות. הארגון פועל ללא מטרות רווח.

==ספורט==

הפעילות ספורטיבית בפרוור היא קריקט, נטבול, כדורסל, פוטבול, בייסבול, טניס, שחייה, טניס שולחן, כדורת דשא והתעמלות קרקע.

==קבוצות קהילתיות==

הקבוצות הקהילתיות בפרוור הן הצופים, רוטרי ומועדון פרובס.

==חינוך==

בתי הספר כוללים (בית הספר השני פרנטרי גלי (7-12), נסגר ב-2007), קולג' סט. ג'וזף (בנים קתוליים, 7-12), ושבעה בתי ספר כולל ווטלוויו, פרנטרי גלי צפון, פארק קנט, סט. ג'ון הבפטיסט ופירהילס.

==תחבורה==

בפרוור ישנה תחנת רכבת הממוקם ברחוב סטיישן, ליד מתחם הקניות. שירות אוטובוסים גם כן פועל.

==קישורים חיצוניים==

* [http://www.erl.vic.gov.au/using/fern.htm ספריית פרנטרי גלי]

קטגוריה:פרוורי מלבורן
קטגוריה:יישובים שהוקמו ב-1880
משה אירנשטיין

משה אליהו אירנשטיין (ג' בכסלו תרפ"ו, 20 בנובמבר 1925 - ה' באלול תשע"ד, 31 באוגוסט 2014) היה איש ציבור חרדי, חסיד גור. הוא היה ראש עיריית בני ברק באופן לא רצוף: בין השנים ה'תשמ"ג - ה'תש"ן 1983–1990, ה'תשנ"ג-ה'תשנ"ה 1993-1995. סגן יו"ר מרכז אגודת ישראל.

==ביוגרפיה==
נולד בפולין לחנוך וחנה אירנשטיין. בשנת 1935 עלה עם משפחתו לישראל. נשוי ליפה, בתו של זלמן בן יעקב (ינקלביץ'), שכיהן כחבר הכנסת מטעם אגודת ישראל.

אירנשטיין היה פעיל בהנהגת חסידי גור בסניף של אגודת ישראל בבני ברק מראשית שנות ה-60. בשנות ה-70 היה סגן יו"ר מרכז אגודת ישראל ויו"ר הוועדה למען השבת בבני ברק. בשנת 1978 נבחר למועצת עיריית בני ברק כנציג שני של חסידות גור ברשימה החרדית המאוחדת, אחרי יצחק מאיר. לקראת הבחירות בשנת 1983 הוא הועמד בראש הרשימה החרדית האשכנזית 'למען בני ברק התורתית' והיה מועמדה לראשות העיר. בבחירות קיבל אירנשטיין 55% מהקולות והרשימה שלו זכתה ב-9 מתוך 21 מקומות במועצה. בקדנציה הראשונה גיבש אירנשטיין קואליציה מקיר לקיר. בשנים 1991-1993 העביר את כיסא ראש העיר לנציג של דגל התורה, ירחמיאל בויאר, בהתאם להסכם רוטציה.

תפקידו הסתיים בשנת 1995, עם החלטת שר הפנים דאז דוד ליבאי על הדחתו והקמת ועדה קרואה לניהול העיר זאת בעקבות השחיתות הרבה שפשתה בעיר.

נודע במרצו הרב ויזמותיו המקוריות. בין מפעליו: מגדל המים החדש של בני ברק, החוף הנפרד המשותף של הרצליה ובני ברק, הקמת בניין העירייה החדש, ברית ערים תאומות עם עיריית ברוקלין שהניבה את הקמת פארק ברוקלין שבפאתי שכונת רמת אלחנן, הפשרת בנייה על גגות גני ילדים לשם הקמת בתי כנסת מגזריים (בעיקר של חסידות גור אליה השתייך), וכן הפשרת הפרדסים הגדולים טריווקס וברמן לבנייה עירונית תוך הפקעת שטחים נרחבים למען הציבור ופיתוחם. כמו כן היה היוזם לפיתוח BBC - בני ברק ביזנס סנטר - מרכז העסקים הראשי של בני ברק הממוקם בשכונת פרדס כץ בצפון העיר.

בשנת 1986, במהלך הלווית הרב יעקב לנדא, הכריז אירנשטיין כי בהתאם לבקשתו בנו הרב משה יהודא ליב לנדא ימלא את מקומו ברבנות העיר. ההכרזה עוררה סערה בעיר, בשל התנגדות הרב שך למינוי.

במערכת הבחירות לכנסת החמש עשרה הוצב במקום ה-111 הסמלי ברשימת יהדות התורה. בבחירות לכנסת השש עשרה והשבע עשרה הוצב במקום ה-120 והאחרון ברשימה ובבחירות לכנסת השמונה עשרה הוצב במקום ה-119 ברשימה.

==הערות שוליים==

קטגוריה:חסידי גור
קטגוריה:ראשי עיריית בני ברק
קטגוריה:פעילי אגודת ישראל
קטגוריה:אנשי העלייה החמישית
קטגוריה:ראשי עיריות חסידים
קטגוריה:ישראלים שנולדו ב-1925
קטגוריה:ישראלים שנפטרו ב-2014
Schweigt stille, plaudert nicht, רי"ב 211

Schweigt stille, plaudert nicht (גרמנית: "שקט נא, הפסיקו לקשקש!", נודעת גם כקנטטת הקפה) היא קנטטה חילונית (רי"ב 211) שהולחנה על ידי יוהאן סבסטיאן באך בין השנים 1732-1734.

הקנטטה מספרת באופן משעשע על ההתמכרות לקפה, כפרשנות סאטירית לבעיה בוערת בלייפציג של המאה השמונה עשרה, היכן שנוגנה היצירה לראשונה.

לברית הקנטטה, שנכתבה על ידי כריסטיאן פרידריך הנריצי, מרעיפה פנינים רבות כגון: "אם לא יורשה לי לשתות שלוש פעמים ביום ספלון קפה, אצטמק מרוב עינויים, כמו צלי של עז." – שורות שבוודאי הוערכו מאוד על ידי פטרוני בית הקפה של צימרמן בלייפציג, שם נוגנה לראשונה היצירה, כמעין פרסומת של המאה השמונה-עשרה.

==קישורים חיצוניים==

* [http://www.bach-cantatas.com/BWV211.htm פרטי הקנטטה באתר קנטטות באך]
* [http://www.bach-cantatas.com/Texts/BWV211-Heb1.htm טקסט הקנטטה באתר קנטטות באך (בתרגום לעברית)]

קטגוריה:קנטטות מאת יוהאן סבסטיאן באך
קטגוריה:קפה
I Am the Night

I Am the Night ("אני הוא הלילה") הוא אלבום האולפן השלישי של להקת המטאל האמריקאית פנטרה. האלבום יצא לאור בשנת 1985 תחת חברת התקליטים העצמאית מטאל מג'יק, אשר שייכת לג'רי אבוט, אביהם של חברי הלהקה ויני פול ודיימבאג דארל, מפיק וכותב שירים בסגנון קאנטרי, אשר תפקד גם כאמרגן הלהקה וגם כמפיק האלבומים העצמאיים שלה, תחת השם "The Elder"/"The Eldn" ("הבכיר"/"המבוגר"). הקלטות האלבום בוצעו באולפני פנטגו, שנמצאים בעיירה פנטגו, בטקסס, ארצות הברית.

כדרכו של קודמו, האלבום השלישי של פנטרה נעשה כבד יותר מבחינת מלודיה, מבחינת קצב ומבחינת מבנה השירים. אל סגנון הגלאם מטאל/הארד רוק ששלט בשני האלבומים הקודמים של הלהקה, מצטרפים הסגנונות ספיד מטאל והבי מטאל והאלמנטים הקצביים והמלודיים שבהם. שירים כגון "Come-On Eyes" ,"Down Below" ושיר הנושא של האלבום מהווים דוגמה לשינוי מקצבי השירים, ואת המעבר לריפים ונגינה מהירים וכבדים יותר.

אלבום זה נתן לפנטרה דחיפה גדולה מבחינה פרסומית, וכלי תקשורת המסקרים מטאל מרחבי כל העולם התחילה לתת בלהקה יותר עניין, יחסית לפרסום שקיבלו קודם לכן. זהו גם האלבום האחרון שבו השתתף הסולן טרנס לי.
== רשימת שירים ==
# "Hot and Heavy" - 4:06 
# "I Am the Night" - 4:27
# "Onward We Rock" - 3:56
# "D*G*T*T*M" - 1:43
# "Daughters of the Queen" - 4:16
# "Down Below" - 2:39
# "Come-On Eyes" - 4:13
# "Right on the Edge" – 4:06
# "Valhalla" - 4:05
# "Forever Tonight" - 4:10
== מבצעים ==
* טרנס לי - סולן
* דיימבאג דארל - גיטרה
* ויני פול - תופים
* רקס בראון - גיטרה בס
== הערות ==
* שמותיהם של רקס בראון, ויני פול ודיימבאג דארל נכתבו בקרדיטים באלבום בתור "רקסס רוקר" (Rexx Rocker), וינס אבוט (Vince Abbott) ודארל אבוט (Darrell Abbott) בהתאמה. 
* קליפ שני יוצא ללהקה, לשיר "Hot and Heavy".
* האלבום מכר כ-25,000 עותקים כשיצא.

==קישורים חיצוניים==

קטגוריה:אלבומי פנטרה
קטגוריה:אלבומים באנגלית
Metal Magic

Metal Magic ("קסם המטאל") הוא אלבום האולפן הראשון של להקת המטאל האמריקאית פנטרה. האלבום יצא לאור בשנת 1983 תחת חברת התקליטים העצמאית מטאל מג'יק, אשר שייכת לג'רי אבוט, אביהם של חברי הלהקה ויני פול ודיימבאג דארל, מפיק וכותב שירים בסגנון קאנטרי, אשר תפקד גם כאמרגן הלהקה וגם כמפיק האלבומים העצמאיים שלה, תחת השם "The Elder"/"The Eldn" ("הבכיר"/"המבוגר"). הקלטות האלבום בוצעו באולפני פנטגו, שנמצאים בעיירה פנטגו, בטקסס, ארצות הברית.

אלבומה הראשון של פנטרה הוא בסגנון גלאם מטאל/הארד רוק, וביחד עם שלושת האלבומים הבאים שהוציאו מוכלל האלבום בפי המעריצים ב"תקופת הגלאם" של הלהקה. האלבום עצמו נשמע כמושפע רבות מן הלהקות ואן היילן וקיס. דוגמה טובה לכך ניתן למצוא בפתיחת השיר הראשון באלבום. מעבר לכך שלשמו "Ride My Rocket" יש דמיון רב לשם השיר של הלהקה קיס "Rocket Ride", נגינת הגיטרה של דאיימבג מזכירה בסגנונה את סגנונו המיוחד של גיטריסט העבר של קיס, אייס פרלי. תוקפה של הנחה זו עוד מתחזק בהתחשב בעובדה שלפני צאת האלבום הלהקה ניגנה במועדונים גרסאות כיסוי לשירים של ואן היילן וקיס.

== רשימת שירים ==
# "Ride My Rocket" - 4:55 
# "I'll Be Alright" - 3:13
# "Tell Me If You Want It" - 3:44
# "Latest Lover" - 2:54
# "Biggest Part Of Me" - 4:49
# "Metal Magic" - 4:17
# "Widowmaker" - 3:03
# "Nothin' On (But The Radio)" – 6:27
# "Sad Lover" - 3:27
# "Rock Out" - 5:45

== מבצעים ==
* טרנס לי - סולן
* דיימבאג דארל - גיטרה
* ויני פול - תופים
* רקס בראון - גיטרה בס

== הערות ==
* שמותיהם של טרנס לי, רקס בראון, ויני פול ודיימבאג דארל נכתבו בקרדיטים באלבום בתור "טרי גלייז"(Terry Glaze), "רקסס רוקר" (Rexx Rocker), וינס אבוט (Vince Abbott) ודארל אבוט (Darrell Abbott) בהתאמה. 
* ממוצע הגילאים של חברי הלהקה בעת שחרור האלבום עמד על 18.5.

== קישורים חיצוניים ==

סיקור האלבום באתר [http://www.kickedintheface.com/reviews/Pantera-Metal_Magic.htm Kickedinthface.com]

קטגוריה:אלבומי בכורה מ-1983
קטגוריה:אלבומי פנטרה
קטגוריה:אלבומים באנגלית
קטגוריה:אלבומים בהוצאה עצמית
Projects in the Jungle

Projects in the Jungle ("פרויקטים בג'ונגל") הוא אלבום האולפן השני של להקת המטאל האמריקאית פנטרה. האלבום יצא לאור בשנת 1984 תחת חברת התקליטים העצמאית מטאל מג'יק, אשר שייכת לג'רי אבוט, אביהם של חברי הלהקה ויני פול ודיימבאג דארל, מפיק וכותב שירים בסגנון קאנטרי, אשר תפקד גם כאמרגן הלהקה וגם כמפיק האלבומים העצמאיים שלה, תחת השם "The Elder"/"The Eldn" ("הבכיר"/"המבוגר"). הקלטות האלבום בוצעו באולפני פנטגו, שנמצאים בעיירה פנטגו, בטקסס, ארצות הברית.

אלבומה השני של פנטרה ממשיך את סגנון הגלאם מטאל/הארד רוק אותו התחילו לעשות באלבומם הראשון, אך ניתן לראות בבהירות מאפיינים של רוק ומטאל כבדים ומלודים יותר אשר נכנסים אל השירים. לצד מספר שירים אשר בהם ניתן למצוא מאפיינים מסגנון הפופ כגון "Takin' My Life", קיימים שירים כגון שיר הנושא של האלבום והשיר "Heavy Metal Rules" משתמשים באלמנטים הקיימים בסגנון ההבי מטאל. כמו כן, השיר "Blue Light Turnin' Red" - כולו כשיר המפורסם "Eruption" של להקת הרוק ואן היילן - הוא סולו ארוך, ללא מילים או מבנה השיר בסיסי הקיים בסגנון המוזיקה מסוג זה.
טיעון זה רק מחזק ומאשש את הדעה הרווחת, אשר גורסת כי הכיוון הסגנון הכללי אליו מתקדם האלבום הוא מלודי יותר וכבד יותר מקודמו.

== רשימת שירים ==
# "All Over Tonight" - 3:36 
# "Out for Blood" - 3:09
# "Blue Light Turnin' Red" - 1:38
# "Like Fire" - 4:01
# "In Over My Head" - 3:58
# "Projects in the Jungle" - 3:05
# "Heavy Metal Rules" - 4:18
# "Only a Heartbeat Away" – 4:01
# "Killers" - 3:30
# "Takin' My Life" - 4:31

== מבצעים ==
* טרנס לי - סולן
* דיימבאג דארל - גיטרה
* ויני פול - תופים
* רקס בראון - גיטרה בס

== הערות ==
* סולן הלהקה - אשר נכתב בקרדיטים של האלבום הקודם כ"טרי גלייז"(Terry Glaze) - שונה, ומהאלבום הנוכחי והלאה הוא צוין בקרדיטים כטרנס לי.
* שמותיהם של רקס בראון, ויני פול ודיימבאג דארל נכתבו בקרדיטים באלבום בתור "רקסס רוקר" (Rexx Rocker), וינס אבוט (Vince Abbott) ודארל אבוט (Darrell Abbott) בהתאמה. 
* קליפ ראשון יוצא ללהקה, לשיר "All Over Tonight".

==קישורים חיצוניים==

קטגוריה:אלבומי פנטרה
קטגוריה:אלבומים באנגלית
דרוסוס יוליוס קיסר

דרוסוס יוליוס קיסר
דרוסוס יוליוס קיסר (7 באוקטובר 14 לפנה"ס – 14 בספטמבר 23), היה אציל רומאי מן השושלת היוליו-קלאודית. הוא היה בנו היחיד של הקיסר טיבריוס, בן-דוד מצד האם של הקיסר קליגולה, בן דוד מצד האב של הקיסר קלאודיוס, ודוד מדרגה שנייה של הקיסר נירון.

== תולדות חייו ==
דרוסוס נולד בשנת 14 לפנה"ס, אביו טיבריוס היה בנו החורג של הקיסר אוגוסטוס ואמו ויפסניה אגריפינה הייתה בתו של המצביא הבכיר ביותר בתקופה, מרקוס ויפסניוס אגריפה.

עם מותו של אגריפה בשנת 12 לפנה"ס אוגוסטוס הכריח את טיבריוס להתגרש מוויפסניה ולשאת לאישה את בתו יוליה אלמנתו של אגריפה. בניגוד למנהג הרומאי אחרי גירושיו של הוריו דרוסוס נשאר לחיות עם אמו, ככל הנראה מכיוון שאוגוסטוס רצה להרחיק אותו מהחצר הקיסרית מכיוון שחשש שהוא יהווה תחרות לשני נכדיו ובניו המאומצים גאיוס ולוקיוס שאותם הועיד כיורשיו.

דרוסוס הפך לבן משפחת היוליים בשנת 4 עם אימוצו של אביו על ידי אוגוסטוס באותה שנה הוא נשא לאישה את דודניתו ליווילה, שהייתה גם אחותו של אחיו המאומץ גרמניקוס, לזוג נולדו שלושה ילדים יוליה והתאומים טיבריוס וגרמניקוס.

דרוסוס היה ידוע כאדם בעל אופי אלים וברוטאלי, אחרי שכמה פעמים הכה מספר חברים ממעמד הפרשים הוא זכה לכינוי האירוני קסטור על שם אחד מהאלים הפטרונים של מעמד הפרשים, כמו כן חרבות חדות זכו לכינוי דרוסיאן על שמו.

הקריירה הציבורית של דרוסוס התחילה בשנת 11 לספירה כשמונה כקוואיסטור, בשנת 14 לספירה כשטיבריוס ירש את אוגוסטוס כקיסר הוא נשלח לדכא את מרד הלגיונות שחנו בפאנוניה, הוא הופיע בפני החיילים המורדים וקרא להם לסיים את המרד תוך שהוא מבטיח להם שיביא את דרישותיהם לטיפולו של אביו והסנאט הרומי אולם החיילים שקצה נפשם בסחבת בטיפול בעניינים דחו את בקשתו של דרוסוס. למזלו של דרוסוס באותו לילה התרחש ליקוי לבנה, מכיוון שרוב החיילים המורדים ראו את הדבר כאות מבשר רעות גרם הדבר להרגעת המרד, דרוסוס ניצל את הרגיעה כדי להחזיר את המשמעת ללגיונות ולהוציא להורג את מנהיגי המרד. בשנה שלאחר מכן דרוסוס כיהן לראשונה כקונסול.

דרוסוס הפך ליורש המיועד של אביו עם מותו של אחיו המאומץ גרמניקוס בשנת 19 לספירה. מעמדו התחזק שכיהן כקונסול של שנת 21 לספירה יחד עם אביו טיבריוס ושנה לאחר מכן קיבל את הסמכות הטריבונית, משרה שהייתה שמורה באופן בלעדי לקיסר וליורשיו המיועדים. מעמדו הביא אותו למאבק עם מפקד המשמר הפרטוריאני סיאנוס שטיבריוס העביר לו רבות מסמכויותיו בשעה שפרש מרומא לאי קאפרי.

דרוסוס נפטר בשנת 23 לספירה, תחילה סברו שמותו נגרם מנסיבות טבעיות אולם בשנת 31 לספירה עם נפילתו של סיאנוס אשתו לשעבר גילתה במכתב לטיבריוס שלווילה, שפותתה על ידי סיאנוס, הייתה אחראית למותו של דרוסוס, אולם יש היסטוריונים שמפקפקים בגרסה זו ורואים בה תעמולה ותו לא.

== קישורים חיצוניים ==

* 

קטגוריה:רומאים בתקופת הקיסרות
קטגוריה:השושלת היוליו-קלאודית
קטגוריה:קונסולים בקיסרות הרומית
קטגוריה:אישים שחיו במאה ה-1 לפנה"ס

קטגוריה:נפטרים ב-23
Power Metal (אלבום)

Power Metal ("מטאל כוחני") הוא אלבום האולפן הרביעי של להקת המטאל האמריקאית פנטרה. האלבום הופץ בשנת 1988 על ידי חברת התקליטים העצמאית מטאל מג'יק השייכת לג'רי אבוט, אביהם של חברי הלהקה ויני פול ודיימבאג דארל, מפיק וכותב שירים בסגנון קאנטרי, אשר תפקד גם כאמרגן הלהקה וגם כמפיק האלבומים העצמאיים שלה, תחת השם "The Elder"/"The Eldn" ("הבכיר"/"המבוגר"). הקלטות האלבום בוצעו באולפני פנטגו, שנמצאים בעיירה פנטגו, בטקסס, ארצות הברית.

שוב, כ"מנהגה" של פנטרה, "Power Metal" הוא הכבד מבין ארבעת האלבומים הראשונים של הלהקה, והוא האלבום אשר סוגר את מה שנקרא בפי המעריצים "תקופת הגלאם" של הלהקה.
בניגוד לשלושת האלבומים הקודמים, שהלהקה הוציאה בשנים עוקבות (אלבום בשנה, בין השנים 1983 ל-1985), האלבום הזה יצא בהפרש של 3 שנים מקודמו. בזמן הזה פיל אנסלמו החליף את טרנס לי בתפקיד סולן הלהקה.
הפעם, עם הסולן החדש, הסגנון המוזיקלי של פנטרה השתנה, וכבר כמעט ואיבד את האלמנטים מסגנון הגלאם מטאל/הארד רוק איתו התחילו.

== רשימת שירים ==

== מבצעים ==
* פיל אנסלמו - סולן
* דיימבאג דארל - גיטרה, שירה בשיר "P.S.T. 88"
* ויני פול - תופים
* רקס בראון - גיטרה בס
* מארק פרארי - קולות רקע, גיטרה בשירים "Proud to Be Loud" ו"We'll Meet Again"

== הערות ==
* שמותיהם של חברי הלהקה - אשר נכתבו בקרדיטים של האלבומים הקודמים כ"רקסס רוקר" (Rexx Rocker), וינס אבוט (Vince Abbott) ודארל אבוט (Darrell Abbott) - שונו, ומהאלבום הנוכחי והלאה הופיעו בקרדיטים כרקס בראון, ויני פול ודיימבאג דארל, בהתאמה.
* האלבום מכר יותר מ-30,000 עותקים כשיצא.
* את השיר "Proud to Be Loud" גיטריסט הלהקה קיל (Keel) מארק פרארי כתב, הלחין, השתתף בהפקתו ואף ניגן בהקלטה בגיטרת הליווי. בנוסף לכך, הוא מנגן ב"We'll Meet Again" את הסולו השני בשיר.
* הגיטריסט דיימבאג דארל נמצא בתפקיד הסולן בשיר "P.S.T. 88".
* השיר "Proud to Be Loud" מופיע בפסקול של הסרט דוני דארקו תחת שם הלהקה הבדוי "Dead Green Mummies". סיבה למקרה זה היא שהלהקה לא רצתה לקבל קרדיט על השיר (כפי שארבעת אלבומיה הראשונים לא נמצאים בדיסקוגרפיה המצוינת באתר הלהקה) ולכן המציאה את שם הלהקה הפיקטיבי הנ"ל.

== קישורים חיצוניים ==

* [http://www.fullinbloommusic.com/marc_ferrari.html ריאיון עם הגיטריסט מארק פרארי על האלבום Power Metal]
* [http://www.metal-observer.com/articles.php?lid=1&sid=1&id=6867 סקירת האלבום באתר metal-observer.com]

קטגוריה:אלבומי פנטרה
קטגוריה:אלבומים באנגלית
אוטסוקה איי

איי אוטסקה (ביפנית: 大塚 愛; נולדה ב-9 בספטמבר 1982) היא זמרת J-Pop וכותבת שירים מאוסקה, יפן. ידועה ביותר בזכות הסינגל "Sakuranbo" שנשאר 101 שבועות במצעד הסינגלים השבועי של יפן.

==ביוגרפיה==
איי אוטסקה חתומה בחברת התקליטים "avex trax", אחת מחברות התקליטים הגדולות ביפן, וחתומים בה בין השאר איומי האמאסאקי, קודה קומי, נמיאה אמורו, היטומי שימאטאני, בואה, סוויטבוקס, אמי סוזוקי ואברי ליטל טינג.
איי אוטסוקה הוסמכה ללמד בגן ילדים ותכננה להיות גננת במקרה שקריירת השירה שלה תקרוס.

משמעות המילה איי (愛) היא אהבה, לכן המילה "אהבה" מופיעה הרבה בעבודותיה. היא גם משתמשת במשחק מילים משום שאיי נשמע כמו האות האנגלית "I".

==דיסקוגרפיה==
===אלבומי סטודיו===
* 31 במרץ 2004 LOVE PUNCH
* 16 בנובמבר 2004 LOVE JAM
* 14 בדצמבר 2005 LOVE COOK
* 17 בדצמבר 2008 LOVE LETTER
* 16 ביולי 2014 Love Fantastic
* 22 באפריל 2015 Love Tricky
* 12 באפריל 2017 Love Honey

===אלבומים שונים===
* 28 במרץ 2007 ai am BEST
* 11 בנובמבר 2009 Love Is Best

==שיר נושא==
מתוך אלבומה השלישי יצא הסינגל "Planetarium" שהיה שיר לדרמה היפנית "חנה יורי דנגו" והפך מיד ללהיט.

הסינגל הראשון "Peach" מהאלבום הרביעי היה שיר הטוב ביותר בקיץ, והיה שיר כנושא בדרמה "חנה קימי".

===סינגלים===
* Momo no Hanabira
* Sakuranbo
* Amaenbo
* Happy Days
* Kingyo Hanabi
* .Daisuki da yo
* Kuroge Wagyuu Joshio Tanyaki 680 Yen
* SMILY / Biidama
* Neko ni Fuusen
* Planetarium
* Frienger
* Yumekui
* Ren'ai Shashin
* CHU-LIP
* PEACH / HEART
* Pocket
* Rocket Sneaker / One×Time
* Kurage, Nagareboshi

== קישורים חיצוניים ==
* 

קטגוריה:זמרות יפניות
קטגוריה:זמרות פופ יפניות
קטגוריה:יפניות שנולדו ב-1982
קטגוריה:יפנים שנולדו ב-1982
הסכם בוקרשט (1886)

הסכם בוקרשט מ-3 במרץ 1886, שנחתם בבוקרשט, רומניה, על ידי סרביה ובולגריה סיים את מלחמת בולגריה-סרביה.

ההסכם החזיר את הסטטוס קוו הטריטוריאלי בין שתי המדינות, ובשל עמדתה החיובית של בריטניה הגדולה אושר משפטית.

הסכם בוקרשט נודע כאחד מהסכמי השלום הקצרים ביותר בתקופה המודרנית. הוא כלל רק סעיף אחד שנוסחו היה: "השלום בין ממלכת סרביה ונסיכות בולגריה מושב על כנו מיום החתימה על הסכם זה".

באפריל 1886 נקבע, בהסכם בין האימפריה העות'מאנית, בריטניה, רוסיה ואלכסנדר נסיך בולגריה, שנחשב לעיתים כהמשך של הסכם בוקרשט, שנסיך בולגריה יהיה גם המושל של רומליה המזרחית באוניה פרסונלית אך לא באיחוד מלא. נקבע גם שמושל רומליה המזרחית יצטרך להמשיך לזכות לאשרור מינויו כל חמש שנים מהשולטן העות'מאני ומהמעצמות.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ממלכת בולגריה
קטגוריה:סרביה: אמנות והסכמים
קטגוריה:הסכמי שלום במאה ה-19
קטגוריה:האימפריה העות'מאנית: אמנות והסכמים
קטגוריה:בוקרשט: היסטוריה
יום הגרזנים

חברי מפלגת ה-NSB ונשים שניהלו יחסים עם הנאצים מושפלים על ידי לוחמי המחתרת ההולנדית
יום הגרזנים (בהולנדית: bijltjesdag) הוא ביטוי הולנדי שמשמעותו חופפת במידה רבה את הביטוי המקראי "יום נקם ושילם", וכיום הוא משמש בעיקר לציון מסע הנקם הספונטני שערכו ההולנדים במשתפי הפעולה עם הנאצים, מיד לאחר תום מלחמת העולם השנייה.

במהלך מלחמת העולם השנייה כבשו הגרמנים את הולנד. הולנדים רבים ששו לשתף פעולה עם הכובש הגרמני, והזדהו עם תפיסת העולם שלו בדבר עליונות הגזע הארי. המפלגה הנאצית ההולנדית, ה-NSB, שילשה את מספר חבריה במהלך השנה הראשונה לכיבוש. הולנדים לא מעטים הצטרפו ליחידת המתנדבים של האס.אס. (ה"נורדלאנד") ולחמו שכם אל שכם עם הגרמנים בחזית המזרחית.

במהלך הכיבוש התפתחה בחברה ההולנדית איבה עזה כלפי משתפי הפעולה, ולאחר תום המלחמה פרצו רגשות אלו בדמות מעשי נקם. חברים במפלגת ה-NSB, וכן מלשינים ובוגדים, הוכו או נכלאו במבנים ריקים. כך למשל בחרונינגן נכלאו משתפי פעולה במבנה ציבורי ליד שוק הדגים, ומדי יום הוצאו לשוק והוכו. נשים וילדות שנודעו (או נחשדו) בניהול יחסים אינטימיים עם גרמנים נתפסו ושער ראשן גולח. מספר ההולנדים שסבלו מפעולות אלו מוערך בכ-100,000, בהם כאלו שהחשדות כלפיהם לא היו מבוססים. 

על מנת למנוע את התפשטות עשיית הדין העצמית הקימו השלטונות ההולנדיים בתי דין מיוחדים שמטרתם הייתה לשפוט את משתפי הפעולה. כ-40 הולנדים נידונו למוות על ידי בתי דין אלו, ורבים אחרים נידונו לעונשי מאסר.

== ראו גם ==
* הנוקמים

קטגוריה:ציידי נאצים
קטגוריה:הולנד: היסטוריה
קטגוריה:בעקבות מלחמת העולם השנייה
סטטיסטיקת גאוס-מרקוב

מודלי גאוס-מרקוב, הנקראים על שם קרל פרידריך גאוס ואנדריי מרקוב, הם מודלים סטוכסטיים הכוללים בתוכם גם מודלים גאוסיים וגם מודלי מרקוב. 
כל מודל גאוס-מרקוב <math>X(t)</math> הוא בעל התכונות הבאות:

# אם <math> h(t)</math> פונקציה סקלרית לא מתאפסת ב-t, אז <math>Z(t) = h(t)\cdot X(t)</math> גם מודל גאוס-מרקוב.
# אם <math>f(t)</math> פונקציה סקלרית לא יורדת ב-t, אז <math>\Z(t) = X(f(t))</math> גם מודל גאוס-מרקוב.
# קיימות פונקציה סקלרית לא מתאפסת <math>h(t)</math> ופונקציה סקלרית לא יורדת <math>f(t)</math> כך ש-: <math>X(t) = W(f(t))</math> ו- <math>W(t)</math> הוא מודל וינר.

תכונה 3 גורסת כי מודל גאוס-מרקוב ניתן להרכבה על ידי מודלי וינר סטנדרטיים (SWP) קטנים יותר.

== מאפיינים ==
מודל גאוס-מרקוב בעל שונות <math>\textbf{E}(X^{2}(t)) = \sigma^{2}</math> וקבוע זמן <math>\beta^{-1}</math> הוא בעל התכונות הבאות:

<math>\textbf{R}_{x}(\tau) = \sigma^{2}e^{-\beta |\tau|}.\,</math>.

צפיפות ספקטרלית:

<math>\textbf{S}_{x}(j\omega) = \frac{2\sigma^{2}\beta}{\omega^{2} + \beta^{2}}.\,</math>

הנוסחאות למעלה מניבות את הפירוק הספקטרלי הבא:

:<math>\textbf{S}_{x}(s) = \frac{2\sigma^{2}\beta}{-s^{2} + \beta^{2}} 
 = \frac{\sqrt{2\beta}\,\sigma}{(s + \beta)} 
 \cdot\frac{\sqrt{2\beta}\,\sigma}{(-s + \beta)}. 
</math>.

קטגוריה:תהליכים סטוכסטיים
קטגוריה:קרל פרידריך גאוס
Vulgar Display Of Power

Vulgar Display Of Power ("הצגה בוטה של כוח") הוא אלבום האולפן השישי של להקת המטאל האמריקאית פנטרה, והשני במסגרת חברת התקליטים אטקו, שהיא חברת-בת של חברת התקליטים אטלנטיק רקורדס. האלבום יצא לאור ב-25 בפברואר 1992 וזכה להצלחה רבה.
== הפקה ==
לאחר שאלבומם הקודם נחל הצלחה, הלהקה המשיכה ב"Vulgar Display Of Power" עם הסגנון החדש אותו אימצו להם, סגנון הגרוב מטאל/פוסט ת'ראש. באלבום הזה ניתן להבחין בשילוב של אלמנטים יותר כבדים מבאלבום הקודם, ושימוש במקצבים יותר איטיים אך בו בזמן כבדים יותר. השירה הגבוהה שעוד הופיעה לעיתים באלבום הקודם, כזכר לשנותיהם כלהקת גלאם מטאל/הבי מטאל, נעלמה לגמרי באלבום הזה והוחלפה בצרחות בטונים גבוהים. המילים ונושאי השירים גם הם נעשו כבדים בהתאם למוזיקה, וניתן למצוא שירים כגון "Fucking Hostile" התוקף את הדת והאמונה, ואת "Hollow" המתאר התמודדות עם אובדן חבר. עוד נושאים כגון יחסים בין אנשים ואנרכיה מובאים על גבי המילים בשירים שבאלבום.

רבים מן השירים שבאלבום הפכו לקלאסיקות בתרבות המטאל ובין מעריצי הלהקה בפרט. ביניהם "Mouth for War" המצליח, הסמי-בלדה "Rise" ,"This Love", וכמובן "Walk" המפורסם.
השיר "Mouth For War" הוא שיר המטאל היחידי שנכנס ישר למצעד השירים בארצות הברית למקום הראשון. האלבום עצמו הגיע למקום ה-44 במצעד האמריקאי. ב-9 בפברואר 1993 זכה במעמד אלבום זהב, ב-7 בנובמבר 1997 במעמד אלבום פלטינה וב-7 ביולי 2004 בפלטינה כפולה.

==רשימת שירים==
# "Mouth for War" - 3:56 
# "A New Level" - 3:57
# "Walk" - 5:15
# "Fucking Hostile" - 2:49
# "This Love" - 6:32
# "Rise" - 4:36
# "No Good (Attack the Radical)&lrm;" - 4:50
# "Live in a Hole" – 4:59
# "Regular People (Conceit)&lrm;" - 5:27
# "By Demons Be Driven" - 4:39
# "Hollow" – 5:45

==מבצעים==
*פיל אנסלמו - סולן
*דיימבאג דארל - גיטרה
*ויני פול - תופים
*רקס בראון - גיטרה בס

==הערות==
*שם האלבום לקוח מתוך שורה בסרט מגרש השדים.
*השירים "Rise", "Regular People (Conceit)", "Mouth for War" ו"This Love" יצאו בגרסאות שונות במשחקי המחשב "דום" ו"דום II: גיהנום על כדור הארץ".
*האלבום דורג בסקר קהל שערך המגזין Guitar World במקום ה-36 ברשימת "100 אלבומי הגיטרה הטובים ביותר בכל הזמנים". הסקר פורסם בגיליון שיצא באוקטובר 2006.
*השיר "Walk" דורג במקום ה-16 ברשימת "40 שירי המטאל הטובים ביותר" של ערוץ המוזיקה VH1.
*האתר IGN דירג את האלבום במקום ה-11 ברשימת "25 אלבומי המטאל שהכי השפיעו של כל הזמנים".
*מגזין המוזיקה Karreng!&lrm; דירג את האלבום במקום ה-7 ברשימת "האלבומים הטובים ביותר שיצאו ב-1992".
*מגזין המוזיקה Karreng!&lrm; דירג את הריף של השיר "Walk" במקום השני ברשימת "100 הריפים הטובים ביותר".

==קישורים חיצוניים==

* [http://wc03.allmusic.com/cg/amg.dll?p=amg&sql=10:hvfrxq95ld6e סקירת האלבום באתר allmusic.com]
* [http://www.last.fm/music/Pantera/Vulgar+Display+of+Power עמוד האלבום באתר last.fm]
* [https://web.archive.org/web/20100317161558/http://music.ign.com/articles/755/755929p5.html רשימת "25 אלבומי המטאל שהכי השפיעו" באתר ign.com]
* [http://www.vh1.com/shows/dyn/the_greatest/103446/episode_this_list.jhtml רשימת "40 שירי המטאל הטובים ביותר" של ערוץ המוזיקה VH1]
* [http://www.doomworld.com/linguica/doomcovers/ רשימה של השירים המופיעים במשחקי דום]

== הערות שוליים ==

קטגוריה:אלבומי פנטרה
קטגוריה:אלבומים באנגלית
IJ

שם העיר רייסן בכתיב ישן (משמאל) ובכתיב תקני (מימין)
Ĳ הוא סימן טיפוגרפי המשמש בלשון ההולנדית. יש לו מאפיינים של אות, של דיגרף, ושל ליגטורה, אולם לא ניתן להגדיר אותו כאף אחד מאלו באופן בלעדי. מבחינה פונטית הוא מייצג את הדיפתונג ɛɪ}}, אשר נשמע לאוזן הישראלית כ-אֶי.

== היסטוריה ==
מקורו של ĳ הוא ב-i כפולה: ii. בהולנדית של ימי הביניים השתמשו בצירוף ii לסמן הגייה ארוכה של i. מכיוון שבזמנים אלו האות i טרם נכתבה עם נקודה עליונה, קשה היה להבחין בין ii לבין u בכתב רהוט. על כן הוסיפו לצירוף ii "זנב" קטן מתחת ל-i השנייה. במאה ה-18 וה-19 לא היה כתיב אחיד לצירוף: יש שכתבו אותו כ-ĳ ויש שכתבו אותו כ-y, ולעיתים אף כ-ÿ.

== מעמד טיפוגרפי ==
שלט באזור [[רוטרדם עם IJ באותיות גדולות בתחילת המילה IJsselmonde.]]
לכאורה הצירוף ĳ הוא דיגרף. אולם מספר תכונות של הצירוף מונעות ממנו להשתייך להגדרה זו:
* כאשר מילים הפותחות ב-ĳ נכתבות בראש משפט, הצירוף כולו נכתב באות גדולה, וכך גם לגבי שמות מקומות: Ĳmuiden, Ĳsselmeer. בכך דומה הצירוף לליגטורה (השווה צרפתית: Œil במקום Oeil) - אם כי בהיותו בלתי מחובר לא ניתן להגדירו כליגטורה ממש.
דוגמה לצירוף ĳ בכתב יד, באות גדולה. על השלט נכתב: wĳ zĳn voor Oranje (אנחנו בעד אורניֶה)
* בבית ספר לומדים התלמידים בדרך כלל שהצירוף ĳ הוא האות ה-25 במספר של האלפבית ההולנדי. תיאור זה מופיע גם באנציקלופדיה הראשית של הולנד, ה-"וינקלר-פרינס".
* בכתב יד, גם אצל מי שאינו מחבר את האותיות, הצירוף ĳ בדרך כלל מחובר, ונראה כמו האות y עם קו מעליה. כך גם באות גדולה: הצירוף Ĳ נכתב לעיתים קרובות באופן זהה לאות Y.

עם זאת, גם לא ניתן להגדיר את הצירוף כאות, משום שבמילונים מופיע הצירוף ĳ בין האותיות ih ל-ik. 

ספר הטלפונים ההולנדי מתייחס לצירוף ĳ כחלופה שוות ערך ל-y מבחינת הסדר האלפביתי. כך למשל עשוי להופיע השם Bruĳm בין Bruyl ל-Bruyn.

== הגייה ==
בהולנדית העל-דיאלקטלית נהגה הצירוף ĳ באופן הבא:
* בדרך כלל כדיפתונג ɛɪ}}, כלומר צירוף של e פתוחה (כמעט a) ו-i. לאוזן הישראלית הגייתו נשמעת "אַי" או "אֵי".
* במילה bĳzonder ("מיוחד") הוא נהגה כתנועת i.
* בסיומת האדוורביאלית lĳk- (כגון koninklĳk, "מלכותי") הוא נהגה כתנועת מרכזית עמומה ("שווא").

הן הדיפתונג הבלתי רגיל והן צורת כתיבתו פותחים פתח לשיבושים רבים אצל זרים הנדרשים להגות את הצירוף. ההולנדים מודעים לכך, ובמקרים מסוימים אף החליפו את הכתיב כדי להקל על הזרים: קבוצת הכדורגל פיינורד שינתה את שמה מ-Feĳenoord ל-Feyenoord לאחר שזכתה להכרה בינלאומית, וחבר הפרלמנט פים פורטאון שינה את איות שמו מ-Fortuĳn ל-Fortuyn.

== שם ==
בהולנדית נקרא הצירוף ĳ בשם "אַי ארוכה" (lange ĳ) וזאת כדי להבדילו מהצירוף ei (הנקרא "אַי קצרה") או מהאות y (הנקראת "i יוונית"). על כל פנים, הגיית הצירוף ei זהה להגיית ĳ ברוב המקרים.

==קישורים חיצוניים==

קטגוריה:אלפבית לטיני
קטגוריה:הולנדית
תכלית בתחתית

תכלית בתחתית הוא אלבום אולפן של הזמר ערן צור, אשר יצא בשנת 2000.

כל המילים והלחנים לשירי האלבום נכתבו על ידי צור, מלבד "מים גנובים" ו"לשטוף" שהולחנו על ידי יובל מסנר ו"תמונה אימפרסיוניסטית" שנכתב על ידי עמליה זיו. העיבודים נעשו בידי שלומי ברכה, דני מקוב, מרקו גורקן ויובל מסנר. באלבום השתתפו בנגינה, בקולות ובשירה מוזיקאים ושחקנים ידועים כגון אהוד בנאי, אפרת בן צור, קורין אלאל, מיטל דוהן, רונה קינן, עידן רייכל ושלומי ברכה.

האלבום זכה להצלחה גדולה ורבים משיריו הפכו ללהיטים, ובהם: "לילות של ירח מלא", "הוא והיא", "לשטוף" והחידוש האלקטרוני ל"תמונה אימפרסיוניסטית".

==רשימת השירים==
#לילות של ירח מלא
#דדאלוס
#הילד נעלם
#תכלית בתחתית
#בלוז לצפון
#הוא והיא
#מים גנובים
#לשטוף
#די כבר
#תמונה אימפרסיוניסטית (עיבוד חדש)

==רשימת משתתפים==
*ערן צור: שירה, בס, גיטרה אקוסטית
*דני מקוב: תופים
*שלומי ברכה: גיטרה
*מרקו גורקן: מחשב
*יובל מסנר: צ'לו
*אייל שילוח: ויולה, כינור
*עידן רייכל: פסנתר
*אהוד בנאי: מפוחית
*אפרת בן צור: קולות
*רונה קינן: קולות
*מיטל דוהן: קולות
*קורין אלאל: קולות
*ניקי: קולות
*שרון דרעי: צילומי עטיפה

==קישורים חיצוניים==

קטגוריה:ערן צור
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
טוני ויסקונטי

אנתוני אדוארד ויסקונטי (באנגלית: Anthony Edward Visconti; נולד ב-14 באפריל 1944) הוא מפיק מוזיקלי, נגן וזמר אמריקאי.

==ביוגרפיה==
ויסקונטי החל לפעול בסוף שנות ה-60 כנגן וכמפיק מוזיקלי. תרומתו החשובה ביותר למוזיקה היא שיתוף הפעולה עם המוזיקאי הבריטי דייוויד בואי במהלך המחצית הראשונה של שנות ה-70 (ויסקונטי עבד עם בואי גם על האלבומים Lodger ו-Scary Monsters (and Super Creeps) בשנת 1979 ו-1980, ושוב מאז שנת 2002). ב-2013 חזר ויסקונטי לשתף פעולה עם בואי. באותה שנה הפיק את The Next Day אלבומו ה-24 של בואי, לאחר שזה האחרון פרש מעסקי המוזיקה למשך עשור, וב-2016 יצא אלבומו של בואי Blackstar. בנוסף, עבד ויסקונטי עם מודי בלוז, מארק בולאן וטי רקס, ג'נטל ג'ייאנט, מאניק סטריט פריצ'רס, לה ריטה מיצוקו ומוריסיי.

בשנים 1971-1981 היה נשוי לזמרת מרי הופקין (הזמרת הראשונה שלהקת הביטלס הפיקה) וכיום הוא נשוי למיי פנג (בת הזוג של ג'ון לנון).

==קישורים חיצוניים==

* 

קטגוריה:ניו יורק: אישים
קטגוריה:מוזיקאים אמריקאים
קטגוריה:מפיקים מוזיקליים אמריקאים
קטגוריה:זוכי פרס המוזיקה הבריטית
קטגוריה:אמריקאים שנולדו ב-1944
המודי בלוז

המודי בלוז (באנגלית: The Moody Blues) היא להקת רוק בריטית שהוקמה בשנת 1964.

== היסטוריה ==
מקורה של המודי בלוז בעיר ברמינגהאם שבאנגליה, שם ייסדו את הלהקה מייקל פינדר וריי תומאס אליהם הצטרפו גריים אדג', ג'ון לודג' וג'סטין היוורד. הלהקה עברה מסגנון בלוז לסגנון של פרוגרסיב רוק. אלבומה החשוב ביותר של הלהקה הוא אלבום הקונספט "Days of Future Passed" ("ימי עתיד חלפו") שיצא בשנת 1967 והכיל את להיטה הגדול "Nights in White Satin" ("לילות משי לבן"). באלבום זה שילבה הלהקה את תזמורת הפסטיבלים של לונדון תוך שיטות הקלטה חדשניות. בסוף שנות ה-60 עד תחילת ה-70, בחמש השנים 1967–1972 הוציאה הלהקה שבעה אלבומים שנעו בין רוק מתקדם, פסיכדליה ורוק סימפוני.

בשנת 1973 לקחה הלהקה הפסקה מפעילות וחבריה פנו לפרויקטים אישיים, שהמפורסם שבהם הוא השתתפותו של ג'סטין הייווארד בגרסה המוזיקלית של ג'ף ויין "מלחמת העולמות".

בשנת 1977 שבה הלהקה לפעילות אך הוציאה שמונה אלבומים בלבד ב-25 שנות פעילותה לאחר הקאמבק. אלבומה האחרון יצא בשנת 2003 לכבוד חג המולד ונקרא "דצמבר". בשנת 2007 יצא אלבום עם אוסף הקלטות ישנות מהשנים 1967–1970 באולפני ה-BBC.

המודי בלוז זכו להצלחה גדולה בארצות הברית, בריטניה ובשאר העולם. ב-2003 יצא אלבומם האחרון.

גריים אדג', המתופף ומייסד-שותף, הלך לעולמו ב-11 בנובמבר 2021.

==דיסקוגרפיה==
*The Magnificent Moodies - 1965
*Days of Future Passed - 1967
*In Search of the Lost Chord - 1968
*On the Threshold of a Dream - 1969
*To Our Children's Children's Children - 1969
*A Question of Balance - 1970
*Every Good Boy Deserves Favour - 1971
*Seventh Sojourn - 1972
*Octave - 1978
*Long Distance Voyager - 1981
*The Present - 1983
*The Other Side of Life - 1986
*Sur la Mer - 1988
*Keys of the Kingdom - 1991
*Strange Times - 1999
*December - 2003

== קישורים חיצוניים ==

* 

* 
* 
* 

== הערות שוליים ==

קטגוריה:להקות בריטיות
קטגוריה:להקות רוק מתקדם
קטגוריה:להקות רוק סימפוני
קטגוריה:אמני דקה רקורדס
קטגוריה:להקות שהוקמו בשנת 1964
הנרי שלזניאק

[[לוחית זיכרון על ביתו של הנרי שלזניאק ברח' ביל"ו 5 בתל אביב]]
הנרי שלזניאק (8 בספטמבר 1938, מדינת ניו יורק, ארצות הברית – 5 בנובמבר 1980, תל אביב) היה אמן, צייר, צלם ויוצר סרטים ישראלי.

==ביוגרפיה==
הנרי שלזניאק (Henry Shelesnyak) נולד בשנת 1938 במדינת ניו יורק, בנם של פרופ' משה חיים שלזניאק (1909–1994), פיזיולוג, ורוזלין שלזניאק (1905–1987), ציירת. ב-1951, כשהיה כבן 13, עלה לישראל יחד עם משפחתו, שהשתקעה במכון ויצמן למדע ברחובות. את לימודיו השלים בלונדון ולאחר מכן בשנת 1960 שב ארצה והתגורר בכפר האמנים עין הוד. ב-1962 נישא לעדנה גבעוני, ולזוג נולדו שתי בנות: אילת (1965) ועדי (1969). בשנת 1966 עבר להתגורר בתל אביב, בה חי ופעל עד למותו ממחלת הסרטן בנובמבר 1980. לפרנסתו עבד בשירותי הטלפוניה של תל אביב והמרכז (משרד התקשורת).

בראשית דרכו פעל בעיקר כצלם ניסיוני, בכך יצר צילומים מטופלים וקולאז'ים, וזאת במקביל לעבודתו במעבדות הצילום במכון ויצמן למדע. את עיקר פרסומו כאמן קיבל שלזניאק הודות לציוריו המתאפיינים במה שמכונה באמנות הישראלית "דלות החומר" ואשר הוא אחד ממייצגיה המרכזיים לצד אמנים כדוגמת רפי לביא ויהודית לוין. כחלק מזה, הוצגו יצירותיו בתערוכה "כי קרוב אליך הדבר מאוד: דלות החומר כאיכות באמנות הישראלית" (אוצרת: שרה בריטברג-סמל), אשר הוצגה במוזיאון תל אביב לאמנות בשנת 1986.

בשנת 2005 אצרה גליה בר אור במשכן לאמנות על שם חיים אתר בעין חרוד תערוכה רטרוספקטיבית לשלזניאק. התערוכה לוותה בקטלוג אשר הכיל מאמרים מאת בר אור, המשוררים יאיר הורביץ ומאיר ויזלטיר, והאמן והמורה יאיר גרבוז.
יאיר הורביץ הקדיש לשלזניאק שירים בספרו "יחסים ודאגה". ויזלטיר הקדיש לו את שירו "מצוררים".

==תערוכות יחיד==
* 1965 – "דמויות": תצלומים אמנותיים, בית יד לבנים ברחובות.
* 1966 – פוטוקולאז'ים, גלריה מסדה, תל אביב.
* 1969 – "שחור צבע", מוזיאון ישראל, ירושלים.
* 1969 – ציורים, גלריה גורדון, תל אביב.
* 1970 – ציורים, גלריה דוגית, תל אביב.
* 1971 – גלריה בר כוכבא, תל אביב.
* 1979 – המוזיאון הקטן, תל אביב.
* 1980 – ציורי דיוקן בטכניקה מעורבת, גלריה שנער, תל אביב.

לאחר מותו:
* 1981 – גלריה שרה גילת, ירושלים.
* 1982 – גלריה שרה לוי, תל אביב.
* 1982 – גלריה שרה לוי, תל אביב.
* 1985 – "הנרי שלזניאק"; אוצרת: אלן גינתון, מוזיאון תל אביב לאמנות, תל אביב.
* 2005 – "הנרי שלזניאק: ציור שלי דורש"; אוצרת: גליה בר אור, משכן לאמנות ע"ש חיים אתר, עין חרוד.
* 2013 – "הצילום", גלריה נ & נ אמן, תל אביב.

==גלריה==
<gallery>
קובץ:Dream time 001 (4).JPG|מראה בתערוכת היחיד "זמן חלום" בגלריה יאיר, תל אביב, 2012
</gallery>

==לקריאה נוספת==
* הנרי שלזניאק; אוצרת התערוכה: אלן גינתון, תל אביב: מוזיאון תל-אביב לאמנות, 1985 תשמ"ה.
* הנרי שלזניאק – ציור שלי דורש; אוצרת ועורכת: גליה בר אור; עריכת טקסט: דפנה רז, עין חרוד: משכן לאמנות ע"ש חיים אתר, 2005.

==קישורים חיצוניים==

* 
* 
* 
* 
* 
* 
* 
* 
* [https://web.archive.org/web/20071026065932/http://www.museumeinharod.org.il/hebrew/exhibitions/2005/henry_shelesnyak/ הנרי שלזניאק ציור שלי דורש: תערוכה רטרוספקטיבית וספר]; אוצרת: גליה בר אור, באתר המשכן לאמנות, עין חרוד
* גדעון עפרת, [http://gideonofrat.wordpress.com/2011/01/16/הנרי-שלזניאק-מלחמת-היופי-במוות/ הנרי שלזניאק: מלחמת היופי במוות], באתר "המחסן של גדעון עפרת"
* 
* 
* 

==הערות שוליים==

קטגוריה:ציירים ישראלים
קטגוריה:צלמים ישראלים
קטגוריה:ישראלים ילידי ארצות הברית
קטגוריה:ישראלים שנפטרו מסרטן
קטגוריה:ישראלים שנולדו ב-1938
קטגוריה:ישראלים שנפטרו ב-1980
יהודית לוין

מראה כללי בתערוכה הרטרוספקטיבית באצירת [[דוד גינתון במוזיאון תל אביב לאמנות, 12/07]]יהודית לוין (נולדה ב-1949 בעין ורד) היא אמנית וציירת ישראלית. בשנת 1975 סיימה את לימודיה ב"מדרשה לאמנות", בה היא משמשת כמרצה להוראת הציור החל משנת 1988. כלת פרס דיזנגוף לאמנות הציור והפיסול לשנת 2023.

== יצירתה ==
עבודתה של לוין מזוהה עם סגנון "דלות החומר" הישראלי. בשנות השבעים יצרה לוין אמנות בעלת הקשרים לגוף הנשי ולאופן הצגתו. בסדרת הצילומים "באמת ובתמים" (1976) יצרה לוין סדרה של שבעה תצלומי דיוקן עצמי, אשר חלקים מהם כוסו בקרטון ועליו שם העבודות. בעבודה נוספת "מטוס" (1976) יצרה לוין צילומים מבוימים שלה כשהיא שוכבת על הקרקע ומעליה ניצב מטוס בתנוחה מאיימת המעלה אסוציאציות כגון של משגל או אונס.

סדרת עבודות נוספת של לוין, עשויה מדיקטים, נוצרה בסוף שנות השבעים ותחילת שנות השמונים של המאה ה-20. בעבודות אלו יצרה לוין קומפוזיציות מופשטות העשויות מעץ לבוד מנוסר וצבוע, לעיתים בשילוב צילומים שנשענו על קיר. שמות העבודות רמזו על שדה התייחסות ביתי כגון "אופניים" (1977) או "נסיכה בארמון" (1978). בשנות התשעים הציגה לוין תערוכה גדולה בגלריה דביר, בה הציגה סדרה של ציורים גדולי ממדים על בד, ובהם דימויים של ילדות ושל כלבים המצוירים בטשטוש על רקע הבד הלבן.

בשנת 2007 אצר האמן והאוצר דוד גינתון רטרוספקטיבה ללוין במוזיאון תל אביב לאמנות בליווי קטלוג מקיף. בשנת 2009 זכתה בפרס שרת התרבות בתחומי האמנות הפלסטית.

ב-20 בפברואר 2010 נפתחה בגלריה דביר שנמל יפו תערוכת יחיד תחת השם "זרחן" (באנגלית: White Phosphorus). התערוכה הציגה ציורים מופשטים לבנים ועליהם צורות בגווני אפור או צהוב המזכירות אבוקות עשן, סימני מטרות ודימויים נוספים שנוצרו בעקבות מבצע עופרת יצוקה.

לוין היא כלת פרס דיזנגוף לאמנות הציור והפיסול לשנת 2023 שהוענק לה על ידי עיריית תל אביב-יפו.

==קישורים חיצוניים==

* 
* 
* 
* 
* 
* 

==הערות שוליים==

קטגוריה:זוכי פרס נתה דושניצקי-קפלן
קטגוריה:זוכי פרס דיזנגוף
קטגוריה:זוכי פרס סנדברג לאמנות ישראלית
קטגוריה:ציירות ישראליות
קטגוריה:ציירים ישראלים
קטגוריה:בוגרי המדרשה לאמנות
קטגוריה:זוכי פרס אריק איינשטיין: אמנות פלסטית
קטגוריה:סגל המדרשה לאמנות
קטגוריה:מורות לאמנות בישראל
קטגוריה:מורים לאמנות בישראל
קטגוריה:עין ורד: אישים
קטגוריה:ישראליות שנולדו ב-1949
קטגוריה:ישראלים שנולדו ב-1949
מגדל גאוס

מגדל גאוס (בגרמנית: Gaußturm) הוא מגדל תצפית עשוי בטון בגבעות בדרנספלד, גרמניה. בראש המגדל מצויה מסעדה. המגדל נקרא על שם קרל פרידריך גאוס.

== המבנה ==
הקמת המגדל נמשכה 11 חודשים ובנייתו הסתיימה בספטמבר 1964. גובה המגדל 51 מטרים, וקומת התצפית שבראשו מצויה בגובה 528 מטרים מעל פני הים.

עומק יסודות המגדל 6 מטרים, קוטר היסודות 13 מטרים וקוטר המגדל עצמו 5 מטרים.

מעלית מביאה את המבקרים במגדל למרפסת התצפית תוך 55 שניות.

==קישורים חיצוניים ==

*[http://www.skyscraperpage.com/cities/?buildingID=44656 המגדל באתר skyscraperpage]
* [http://en.structurae.de/structures/data/index.cfm?ID=s001913 המגדל באתר Structurae]

גאוס, מגדל
קטגוריה:סקסוניה התחתונה
קטגוריה:קרל פרידריך גאוס
גאוס
אובר דה ז'יבנשי

המטה הראשי של בית האופנה ז'יבנשי, שדרת ג'ורג' החמישי, פריז
אובר מארסל טאפין דה ז'יבנשי (בצרפתית: Hubert James Marcel Taffin de Givenchy; 21 בפברואר 1927 – 10 במרץ 2018) היה מעצב אופנה צרפתי ומייסד בית האופנה ז'יבנשי.

==קורות חיים==
אובר דה ז'יבנשי היה בנו של טאפן דה ז'יבנשי (Taffin de Givenchy), המרקיז מז'יבנשי, ואשתו ביאטריס באדין ז'יבנשי (Béatrice Badin). ז'יבנשי נולד בבוואה שבצרפת למשפחת אצולה שהגיע לצרפת מוונציה שבאיטליה. המשפחה קיבלה תואר אצולה בשנת 1713. 
אביו נפטר משפעת בשנת 1930, ואובר ואחיו הבכור, ז'אן קלוד גודלו על ידי אמו וסבתו מצד אמו.

כשהיה בן 10, אובר דה ז'יבנשי ביקר בתערוכה העולמית של פריז (1937), התרשם עמוקות מהתצוגות שהופיעו בה, והחליט שייעודו בחיים הוא עיצוב אופנה. ז'יבנשי למד באקול נסיונל סופרייר דה בוזאר, ובשנת 1945 החל לעצב עבור ז'אק פאת' (Jacques Fath). בהמשך עיצב בגדים עבור לוסיאן ללונג, ועבד לצידם של פייר באלמיין וכריסטיאן דיור. בין השנים 1947–1951 עבד לצד המעצבת האבנגרדית אלזה שאפארלי. 

בשנת 1952, בהיותו בן 25, פתח ז'יבנשי את בית האופנה שלו בפריז, והיה הצעיר שבמעצבי האופנה החשובים של פריז. בגדיו, שאופיינו בשימוש בבדים זולים מחד ובעיצובים מודרניים מאידך, עוררו עניין רב.

ז'יבנשי פגש את אודרי הפבורן בשנת 1953 בעת צילומי הסרט "סברינה". הופעתה בסרט בבגדיו הביאה לבית האופנה שלו פרסום רב. הפבורן המשיכה להופיע בבגדים בעיצובו של ז'יבנשי בסרטים רבים לאחר מכן. בין לקוחותיו היו גרייס קלי וג'קלין קנדי-אונאסיס.

בשנת 1981 התפצל בית האופנה של ז'יבנשי, כאשר קו ייצור הבשמים נרכש על ידי וו קליקו וקו האופנה נרכש על ידי חברת לואי ויטון. מאוחר יותר רכשה חברת לואי ויטון גם את קו ייצור הבשמים.

אובר דה ז'יבנשי פרש מעסקי האופנה בשנת 1995.

נפטר ב-10 במרץ 2018 בגיל 91.

==קישורים חיצוניים==

* 
* 
* 

== הערות שוליים ==

קטגוריה:מעצבי אופנה צרפתים
קטגוריה:צרפתים שנולדו ב-1927
קטגוריה:צרפתים שנפטרו ב-2018
קטגוריה:אישים הקבורים בבית הקברות של פאסי
ג'רון רוברטס

ג'רון רוברטס (אנגלית: Jeron Roberts, נולד ב-10 בנובמבר 1976) הוא כדורסלן עבר אמריקאי ששיחק בעמדת הסמול פורוורד המחזיק באזרחות ישראלית. גובהו 1.98 מטר. משחק בעמדות הקלע והסמול פורוורד. בישראל שיחק לראשונה בקבוצת מכבי קריית מוצקין אליה הגיע בשנת 2000. משם עבר לשחק בהפועל לב השרון, אליצור נווה-דוד רמלה, מכבי אשדוד, הפועל תל אביב, עירוני אשקלון, אפואל ניקוסיה ועירוני נהריה. בעונת 2007/2008 שיחק במדי דמון אמסטרדם מהולנד תחת אריק שיבק, אך נכשל בבדיקת סמים (בדמו נתגלו שרידי החומר הכימי הפעיל של קנאביס) והושעה לשנה מפעילות בכדורסל מקצועני.

רוברטס היה שותף לסגל נבחרת ישראל באליפות אירופה 2007 שנערכה בספרד.

בסיום עונת 2011/2012 לאחר 10 עונות בישראל החליט ג'רון לפרוש מכדורסל מקצועני. לאחר מכן הפך למאמן כדורסל באוניברסיטת פסיפיקה בקליפורניה, וכיום הוא העומד בראש תוכנית האתלטיקה של אוניברסיטת בריסטול באנהיים.

רוברטס נשוי לליאורה רוברטס.

==קישורים חיצוניים==

== הערות שוליים ==

קטגוריה:כדורסלני נבחרת ישראל
קטגוריה:כדורסלנים ישראלים באירופה
קטגוריה:כדורסלני הפועל תל אביב
קטגוריה:כדורסלני מכבי אשדוד
קטגוריה:כדורסלני עירוני אשקלון
קטגוריה:כדורסלני הפועל לב השרון
קטגוריה:כדורסלני פינאר קרשיאקה
קטגוריה:כדורסלני אפואל ניקוסיה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני ABC אמסטרדם
קטגוריה:כדורסלנים שהורשעו באימרוץ בהולנד
קטגוריה:כדורסלני אליצור רמלה
קטגוריה:קליפורניה: כדורסלנים
קטגוריה:כדורסלנים ישראלים בליגת המכללות בארצות הברית
קטגוריה:כדורסלני אוניברסיטת ויומינג
קטגוריה:כדורסלנים ישראלים בהולנד
קטגוריה:כדורסלנים ישראלים בקפריסין
קטגוריה:כדורסלנים ישראלים בטורקיה
קטגוריה:אמריקאים שנולדו ב-1976
מוזס

מוֹזֶס הוא אופן ההגיה של השם Moses, תעתיק לועזי לשם העברי במספר שפות זרות, בהן אנגלית וגרמנית.

קטגוריה:שמות משפחה אשכנזיים
קטגוריה:שמות פרטיים לגברים
קטגוריה:שמות משפחה שמבוססים על השם משה
יעקב בן חביב

ר' יעקב בן שלמה אבן חביב (סביב שנת ה'ר"י, 1450 – ה'רע"ו, 1516) היה מגדולי חכמי ספרד ומנהיג קהילת מגורשי ספרד הגדולה בסלוניקי, מחבר הספר עין יעקב וחיבורים נוספים.

== תולדות חייו ==

ר' יעקב נולד בסמורה שבחבל קסטיליה, בספרד סביב שנת ה'ר"י (1450). היה מגדולי תלמידי החכמים ביהדות ספרד בחבל קסטיליה ועמד בראש אחת הישיבות הגדולות בספרד בעיר סלמנקה.

במהלך גירוש ספרד נמלט עם בני משפחתו לפורטוגל שבה שהו עד שבאה גזירת הגירוש גם לפורטוגל בשנת ה'רנ"ח (1498). אז עבר לשלוניקי ועמד בה בראש קהילת המגורשים הגדולה שבהמשך נהייתה גם למרכז היהודי הספרדי המפואר והגדול ביותר במשך תקופה ארוכה.

חכמי דורו התייחסו אליו בהערכה רבה וכינוהו בתארים כמו "גדול הדור", "מופת הדור", "הגאון".

בנו הרב לוי בן חביב (המהרלב"ח) עלה לארץ ישראל ועמד בראש הנהגת חכמי ירושלים.

ר' יעקב נפטר בסלוניקי בשנת ה'רע"ו (1516).

=== יצירתו התורנית ===

ר' יעקב תיקן תקנות רבות בענייני ציבור ובפרט בהלכות אישות ובבעיות שעלו בעקבות תופעת האנוסים. ההיסטוריון יוסף הקר מציין כי הרב בן חביב ביקש להביא לניתוק כל זיקה בין האנוסים שנמלטו מספרד לבין אלה שנשארו בה, דבר שבא לידי ביטוי בחלק מתקנותיו בנושאי אישות. על הנהגתו בסלוניקי כותב הקר שהרב בן חביב ביקש לשמר את מורשתם של המגורשים גם כאשר מנהגיהם לא היו כמנהג המקום של בני סלוניקי. דבר זה גרם לעיתים למחלוקת עם חכמי המקום ולפיכך לא תמיד התקבלה דעתו בעניינים אלה.
 
הרב יעקב בן חביב כתב ככל הנראה ביאור לספר הטור, וכמה מתשובותיו נשתמרו בכתביהם של גדולי התקופה כמו ר' אליהו מזרחי והמהרשד"ם. מכל מקום, את שמו לדורות קנה בזכות חיבורו, "עין יעקב", שהוא מעין קובץ שעיקרו אגדות התלמוד הבבלי ופירוש עליהן.

חיבורו זכה להתקבל ולהתפרסם בתפוצה רחבה ביותר ועל כך מעידות למעלה ממאה המהדורות שלהן זכה, כמו גם הפירושים וכלי עזר המגוונים שנתלוו אליהן. בקהילות ישראל רבות במזרח אירופה נהוג היה לקבוע שיעור משותף בספר "עין יעקב" לבעלי בתים (כלומר מי שאינם למדנים מקצועיים בתלמוד) בבית הכנסת, למשל בשעת ההפוגה שבין תפילות מנחה וערבית.

בחיבורו "עין יעקב" התחיל הרב יעקב בן חביב להכניס גם את אגדות התלמוד הירושלמי אולם כפי שחשש הוא לא הספיק לעשות זאת בחייו.

בפירושיו שלובים דברי מוסר והגות המשקפים את תחושותיהם של בני דור הגירוש. קטעי התלמוד המובאים בו הם עד נוסח במחקר ההשוואתי על הבדלי הנוסח הקלים בין גרסאות התלמוד שהיו בידי יהדות ספרד לבין גרסאות יהדות אשכנז.

== ראו גם ==
* גירוש ספרד

== לקריאה נוספת ==
* יוסף הקר, מגורשי ספרד וצאצאיהם באימפריה העות’מאנית במאה הט"ז: שאלוניקי, קושטא ואגפיהן, ירושלים: האוניברסיטה העברית, תשכ"ט 1969.
* יוסף הקר, "לדמותה של ההנהגה היהודית בשאלוניקי בראשית המאה הט"ז", דברי הקונגרס העולמי השישי למדעי היהדות, כרך ב' ירושלים תשל"ו.

==קישורים חיצוניים==
* 
* [http://www.daat.ac.il/encyclopedia/value.asp?id1=3906 עין יעקב], ב"אנציקלופדיה יהודית" שבאתר "דעת"
* 

== הערות שוליים ==

קטגוריה:יהודים ספרדים
קטגוריה:מגורשי ספרד ופורטוגל
קטגוריה:פרשני התלמוד
קטגוריה:ראשי ישיבות בתפוצות
קטגוריה:ראשוני האחרונים
קטגוריה:ראשוני ספרד
קטגוריה:פרשני אגדות התלמוד
קטגוריה:סלוניקי: רבנים
קטגוריה:פרשני הטור
קטגוריה:מחברי ספרי הלכה: ראשוני האחרונים
קטגוריה:ילידי 1445
קטגוריה:נפטרים ב-1516
ג'ים קור

ג'יימס סטיבן איגנשיוס "ג'ים" קור (נולד ב-31 ביולי 1964) הוא הגיטריסט של להקת הפולק רוק האירית - הקורס. ג'ים הוא המבוגר בין ארבעת האחים המרכיבים את הלהקה. 

קור מנגן בגיטרה חשמלית, בגיטרה אקוסטית, בפסנתר ובקלידים ושר ליווי. הוא גם השתתף בהפקה של כל אלבומי הלהקה.

קור מרבה לעסוק בפעילות צדקה ומופיע בקונצרטים לגיוס כסף עבור ארגונים ללא רווח. קור ואחיותיו ניגנו גם בלייב 8 באדינבורו באמצע שנת 2005, ובקונצרט 46664 של נלסון מנדלה בדרום אפריקה, שנועד לעורר מודעות למגפת האיידס שמתפשטת באפריקה.

בנובמבר 2005 הודיע קור על אירוסיו למיס צפון אירלנד לשעבר, גייל ויליאמסון. ב-10 במאי 2006 ילדה ויליאמסון את בנם הראשון. לאחר מכן נפרדו בני הזוג.

== קישורים חיצוניים ==

* 

* [https://web.archive.org/web/20050302034453/http://www.thecorrswebsite.com/ האתר הרשמי של הקורס]

קטגוריה:מוזיקאים אירים
קטגוריה:גיטריסטים אירים
קטגוריה:חברים במסדר האימפריה הבריטית
קטגוריה:אירים שנולדו ב-1964
מוזג

מוזג ישראלי
מוזגת
מוֹזֵג (גם: מַרְזֵחָן, או בַּרְמֶן, לקוח מאנגלית: Bartender) הוא אדם העובד בבית עסק המגיש משקאות. לרוב, מוזג מוכשר לעבודה של הכנה, מזיגה, ערבוב והגשה של משקאות אלכוהוליים, אך גם עוסק בהכנת והגשת משקאות קלים ומשקאות קפה.

בעולם קיימים בתי ספר רבים למוזגים. קורס המוזגים כולל בדרך כלל היכרות עם היסטוריית האלכוהול, סדנת קוקטיילים, אופן ייצור המשקאות, סדר ייצורם, והתאמתם למזון; סדנאות יין, פליירינג ועוד. בחלק ממדינות ארצות הברית יכול אדם לעבוד כמוזג רק אחרי קבלת רישיון מיוחד.

אופיו של מקצוע המוזג משתנה ממדינה למדינה. במרבית מדינות המערב, מוזג הוא מקצוע זמני שמושך צעירים וצעירות המעוניינים בהשלמת הכנסה בזמן הלימודים באוניברסיטה או לפני בחירת מסלול קריירה. בארצות הברית, בה מועסקים כחצי מיליון מוזגים, מתקיימת חלוקה כמעט שווה בין אלה העוסקים במקצוע באופן זמני לבין אלה הבוחרים להיות מוזגים מקצועיים. 

בכל מדינות העולם, מרכיב נכבד משכרו של המוזג נגזר מטיפים המשולמים בנוסף למשכורת המעביד. בארצות הברית למשל, השכר הממוצע למוזג, לא כולל טיפים, עמד בשנת 2008 על $18,350 בשנה.

== בישראל ==
ישראל נמנית עם המדינות שבהן מרבית המוזגים הם צעירים העוסקים בעבודה זו באופן זמני. בהתאם לאופיה של המדינה, צעירים אלה נמצאים בדרך כלל לאחר שירות צבאי.

למרות שהמדינה אינה דורשת הסמכה מקצועית מצד העוסקים בתחום, הרוב המכריע של המעסיקים מעדיף מוזגים שעברו הכשרה מקצועית באחד מבתי הספר הפעילים בתחום. המדינה דווקא כן מכירה בחשיבות העיסוק הזה עבור משוחררים טריים, ואלה יכולים לממן את עלות הקורס על חשבון הפיקדון הצבאי, כפי שמקובל במקצועות נדרשים אחרים.

בארץ אין נתונים רשמיים על משכורת ממוצעת של מוזגים.

== ראו גם ==
* קוקטייל (סרט)
* פאב
* אוֹצֵר יין
* בריסטה

== קישורים חיצוניים ==

* 

== הערות שוליים ==

קטגוריה:מקצועות הקולינריה
קטגוריה:תרבות שתיית אלכוהול
מורטן ולנד



מורטן ולנד

מורטן ולנד (בנורווגית: Morten Veland, נולד ב-4 בדצמבר 1977) הוא מוזיקאי מטאל גותי נורווגי, זמר-יוצר, רב-נגן במספר כלי נגינה (בהם גיטרה חשמלית, גיטרה בס וקלידים) ומפיק מוזיקלי. ממייסדי טריסטניה (Tristania) ומאוחר יותר ממייסדי סירניה (Sirenia) ומורטמיה (Mortemia), שלושתן להקות מטאל גותי.

בטריסטניה ולנד היה אחד מכותבי השירים והמלחינים, ומבחינת הופעה הוא היה אחראי על הגראולינג (שירת דת' מטאל) וניגן בגיטרה. בטריסטניה פיתח ולנד את סגנון המטאל הגותי הסקנדינבי, המשלב דום מטאל, דת' מטאל ובלאק מטאל עם שירה אופראית של זמרת נשית (בטריסטניה זו הייתה זמרת המצו סופרן ויבקה סטנה), כלים קלאסיים כגון כינור ועוגב ומקהלות גותיות. אחרי שטריסטניה הוציאה את אלבומה השני "Beyond The Veil" שנחשב ליצירת מופת בתחום, עזב ולנד את הלהקה ב-2001 עקב חילוקי דעות אישיים ואמנותיים.

אחרי שעזב את טריסטניה, הקים ולנד את הלהקה סירניה שהמשיכה את הסגנון של טריסטניה, מטאל גותי סימפוני, אך חלקו של ולנד במוזיקה גבר: הוא כתב והלחין, הוא ניגן במספר כלים ושר גראולינג. שאר חברי הלהקה ניגנו בעיקר בהופעות חיות.

ב-2009 ייסד להקת יחיד בשם מורטמיה (Mortemia) המנגנת גם היא מטאל גותי ומשלבת בין גרואלינג לשירת מקהלה. להקת יחיד זו הוציאה אלבום בודד אך לא הצליחה ופעילותה הוקפאה, וחודשה רק ב-2021. במקביל המשיך ולנד בפעילותו בסירניה.

== דיסקוגרפיה ==
====עם טריסטניה ====
<div style="direction: ltr;">
* Tristania (Demo, 1997)
* Widow's Weeds (1998)
* Beyond the Veil (1999)
</div>

====עם סירניה====
<div style="direction: ltr;">
* At Sixes and Sevens (2002)
* An Elixir For Existence (2004)
* Sirenian Shores (EP, 2004)
* "My Mind's Eye" (Single, 2007)
* Nine Destinies and a Downfall (2007)
* The 13th Floor (2009)
* The Enigma of Life (2011)
* Perils of the Deep Blue (2013)
* The Seventh Life Path (2015)
* Dim Days of Dolor (2016)
* Arcane Astral Aeons (2018)
</div>

====עם מורטמיה====
<div style="direction: ltr;">
* Misere Mortem (2010)
* The Pandemic Pandemonium Sessions (2021)
</div>

==קישורים חיצוניים==

קטגוריה:מוזיקאי מטאל
קטגוריה:מוזיקאי מטאל גותי
קטגוריה:זמרים נורווגים
קטגוריה:זמרים-יוצרים
קטגוריה:נורווגים שנולדו ב-1977